
Din multe motive, Școala de la Frankfurt este azi în atenţia filosofilor, esteticienilor, oamenilor politici, 
presei. Niciuna nu a anticipat și abordat mai acut crizele modernităţii târzii. Niciuna nu a dat atât de multe 
personalităţi și opere ce au schimbat cursul gândirii. Nici una nu este mai aproximativ cunoscută — odinioară 


atribuindu-i-se inspirarea mișcărilor studenţilor din 1968, recent „progresismu!” și alte radicalisme. 


Motivele erau suficiente pentru ca Editura Meteor Press din București să solicite profesorului Andrei Marga, 
format la generația a doua a acestei școli și autor al unor monografii consacrate școlii (Filosofia critică a Școlii 
de la Frankfurt, 2014, și Filosofia lui Habermas, 2022), să realizeze un bilanţ. Rezultatul este volumul Școala 
de la Frankfurt în faţa istoriei (Meteor Press, București, 2023, 400 p.), care lămurește în ce constă școala și 
care sunt contribuţiile ei de referință universală. 


Redăm mai jos un fragment din Introducerea cărții și copia copertei. 


„Nu există şcoală relevantă de filosofie, economie, estetică, sociologie, drept, psihologie, comunicare, 
lingvistică, chiar de teologie, care să nu se raporteze la scrieri semnate de Horkheimer, Adorno, Marcuse, 
Fromm, Pollock, Benjamin, Neumann, Habermas. Ele au explorat lumea într-o manieră proprie şi au elaborat 
concepte noi, ce nu pot fi ocolite de cel care doreşte cunoaştere. Pariul Şcolii de la Frankfurt — libertatea şi 


drepturile imprescriptibile ale fiinţei umane sunt condiţie sine qua non a unei vieţi demne de om -— i-a întreţinut 
vigoarea. 


S M 
AADU UUŞIIGUL;, IUNUYUNANONIUI SUULLUI GI, NUUA NISWANILLA a OUVISUUVNAYI IGIGUVIDINUIL USI VAIS au 
alimentat nazismul au întâmpinat din partea şcolii o respingere energică. Stalinismul a fost criticat necontenit. 
Cedările de la democraţie au fost combătute prompt. 


Acest profil orientat spre analiza situaţiei date a umanităţii şi critica justificărilor a pus Şcoala de la Frankfurt în 
situaţii nu o dată dificile în contextele politicii. Astăzi — pe fondul creat de criza economică a acestor decenii, 
pandemia începută în 2020 şi războiul început în 2022 — sunt tot mai evidente scindarea lumii şi, totodată, 
dezorientarea într-o lume devenită nesigură. Radicalismul unor mișcări în a înlocui fundamentele civilizaţiei 
moderne, printr-o nouă corelare a erosului şi raţiunii, şi de a liberaliza moravurile şi a schimba până şi sexul 
oamenilor, profitând de mijloacele oferite de genetică, stârneşte discuţii. 


Școala de la Frankfurt nu este sursă a acestui radicalism, chiar dacă unele dintre tezele unuia sau altuia dintre 
adepţi sunt exploatate, rupte de ansamblul teoretic din care fac parte. Optica şcolii este inversă — aceea a 
promovării şi, la nevoie, a salvării umanismului modern bazat pe individualizarea vieţii în societatea în care 
libertăţile şi drepturile fundamentale ale omului sunt temelia.Peste toate, „progresismul” actual susţine o 
seamă de schimbări — ale naturii, inclusiv ale naturii umane. Dar diferenţa rămâne netă. În concepţia Şcolii de 
la Frankfurt, orice progres presupune raportarea la întregul societăţii. Este opţiunea hegeliană fundamentală a 
concepţiei şcolii! „Progresismul” nu ajunge la asemenea abordare. El vine mai degrabă pe temelia unui 
liberalism libertarian — neoromanticul Emerson, cu tema schimbării naturii, şi Michel Foucault, cu apelul la 
ieşirea de sub ampriza puterii, fiind corifeii. 


Şcoala de la Frankfurt conţine o critică inclusiv de sine. Aceasta i-a alimentat spiritul creativitatea. Ea a 
elaborat o filosofie, a construit ştiinţe sociale, a lansat cercetări şi a efectuat cercetări factuale şi teoretice sub 
titlul de „teoria critică”. Bazele ei au fost puse în anii treizeci, la Institutul de Cercetare Socială creat în 1923, 
pe lângă universitatea din oraşul de pe Main. Sub conducerea energică a lui Max Horkheimer (1895-1973), un 
grup de tineri care absolviseră diferite universităţi şi specialităţi, a lansat, în 1932, cercetarea interdisciplinară 
a destinului individului în condiţiile declinului liberalismului clasic, din punctul de vedere al şanselor de 
promovare în continuare a idealurilor moderne de libertate. Şcoala de la Frankfurt a fost şi este o 
conştientizare a crizelor, nu însă un program politic practic. Ea a rămas mai degrabă la critica realităţilor, 
reticentă la angajări politice. 


Este de spus din capul locului că poziţia generală a Şcolii de la Frankfurt în constelația ultimului secol este 
aceea a unui liberalism periclitat, a unui „liberalism în situaţie de graniţă”, concentrat asupra lămuririi destinului 
individului. Acesta a fost abordat cu mijloacele unei culturi temeinic stăpânite. Şcoala nu a părăsit niciodată 
această poziţie, chiar dacă, în opoziţia la nazismul anilor treizeci, a apelat la resurse de gândire ale tradiţiei 
socializante din Europa şi a reacţionat la evoluţii postbelice apelând, prin unii adepţi, la un radicalism 
neoromantic. 


De-a lungul istoriei ei, ce se apropie de un secol, reprezentanţii Şcolii de la Frankfurt au pus tratarea 
problemei destinului individului în legătură cu fapte istorice circumscrise, ţinând de istoria tumultuoasă a 


preluarea de câtre stat a unor pârghii economice, odată cu New Deal-ul american al anilor treizeci, a tost 
privită ca indiciu al trecerii sistemului social sub protecţia directă a factorilor suprastructurali şi al stabilizării 
durabile a sistemului concurenţial; trecerea la totalitarism a unor state europene în anii treizeci ar denota 
existenţa unor factori de mediere între criza din societate şi conştiinţa politică, ce permit manipularea 
nemulțumirii; aplicarea revoluţiei tehnico-ştiinţifice în producţia de bunuri, ce lua avânt la sfârşitul anilor 
treizeci, care antrenează producţia de masă şi creşterea economică, ar face ca aceasta din urmă să nu mai 
depindă de nevoile pieţei; creşterea economică ar genera, prin mecanisme de manipulare şi condiţionare a 
conştiinţei, înseși nevoile şi ar favoriza astfel dezvoltarea conformismului pe seama spiritului critic al liberalităţii 
clasice; odată ce se trece la scientizarea organizărilor, modernitatea ar lua un curs nou, în care afirmarea 
specificului uman în viaţa oamenilor ar ceda imperativelor administrative; ştiinţele au permis stăpânirea 
crescândă de către oameni a naturii, dar prin aplicarea care se face a ştiinţelor s-ar ajunge ca oamenii înşişi 
să fie stăpâniţi. 


Cu siguranţă, Şcoala de la Frankfurt a captat în temaitizările ei ceea ce a afectat cel mai mult destinul 
individului în societăţile avansate ale ultimului secol şi, prin implicaţie, în alte societăţi. Unele dintre 
interpretările ei au intrat deja în cultura generală a noilor generaţii. Abordarea multor teme ale vieţii umanităţii 


actuale, începând cu libertăţile, dreptatea, justiţia, creativitatea, a fost iniţiată în cadrul şcolii. 


Ca orice abordare, şi abordarea Şcolii de la Frankfurt are concurenţi, poate suscita discuţii şi a trebuit să fie 
modificată. Această abordare a fost însă mereu una organizată, dar principial deschisă spre învăţare din noi 
experienţe.Anticiparea cea mai profundă a Şcolii de la Frankfurt a fost aceea că o dezumanizare a vieţii va 
marca deceniile ce urmează şi va crea dificultăţi câtă vreme rezolvarea generală — un umanism deschis la 
realităţile lumii şi o democratizare ce permite persoanei conştiente de irepetabilitatea vieţii să se manifeste — 
va fi atacată, falsificată sau, oricum, evitată. Şcoala a argumentat că, oricâte expediente se vor găsi, nu există 


soluţie în sistemele ce cresc în complexitate ale timpurilor noastre în afara democraţiei mature. 


Tinerii reuniți la înfiinţarea Institutului de Cercetare Socială de pe lângă Universitatea din Frankfurt am Main, 
din 1932 încoace, în care a luat startul Şcoala de la Frankfurt, aveau diferite ascendente. Unii, precum Max 
Horkheimer, în pesimismul metafizic al lui Schopenhauer, alţii, asemenea lui Theodor W. Adorno, în 
Kierkegaard şi Hegel. Unii, cum era Herbert Marcuse, descindeau din mediul neohegelianismului şi al 
fenomenologiei lui Heidegger, alţii, ca Walter Benjamin, din cercurile neokantienilor. Erich Fromm venea din 
mediul psihanalizei lui Freud. Unii, ca Franz Neumann şi Otto Kirchheimer, veneau din cercul lui Carl Schmitt. 
Toţi veneau din şcoli filosofice sau de ştiinţe sociale (istorie, economie, drept, psihologie, antropologie etc.) de 
prim-plan ale lumii de atunci, în care Germania şi Europa mai conduceau elaborarea de viziuni. 


În timp, Şcoala de la Frankfurt este reprezentată, cu scrieri competitive la cel mai înalt nivel al culturii 
universale, de trei generaţii. Prima a fost reunită în jurul lui Max Horkheimer, a doua l-a avut pe Jurgen 
Habermas ca vârf de rezonanţă mondială, a treia are în Axel Honneth exponentul de notorietate. Focusul 
teoretic s-a schimbat — de la „critica economiei politice”, la „critica rațiunii instrumentale”, al primei generații, la 


„teoria comunicării nedistorsionate”, a celei de la doua, și la „teoria recunoașterii”, din scrierile celei de a treia. 
Discipolii sunt, fireşte, tot mai mulţi şi răspândiţi azi pe glob, unii adoptând noi formule. 


a UGIUGLA UGBUIUI MIUIVIUUIUI Hi UUSNA US NIUA Ni UNIZO. Li GVGGU U VADA VUILUIG, NIUGVaIIu vu U 
temeinică cultură ştiinţifică. În condiţiile crizei zdruncinătoare a timpului, ei aveau şi convingerea importantei 
operei lui Marx ca bază a teoriei societăţii moderne, fără să facă dogmă din această idee şi din opera însăşi. 
Exponenţii şcolii nu au agreat comunismul, dar au participat la valorificarea teoriei înstrăinării, şi a teoriei 
reificării. Ei s-au opus leninismului, interpretării economiste a marxismului şi stângismelor timpului în numele 
primordialităţii democraţiei. Școala a discutat „materialismul istoric”, dar nu a înţeles niciodată dogma fixată de 
Engels și urmașii săi, ca „materialism dialectic şi istoric”, ce stârnise reacţia lui Marx, care spunea că în acest 
înţeles el nu este „marxist. 


Școala a arătat, în premieră că în filosofia demnă de respect discuţia începe cu cunoaşterea efectivă a 
realităţii şi a concepţiilor inevitabil diverse și că Marx nu este de ajuns. Ţinta Şcolii de la Frankfurt nu a fost 
niciodată urmarea unei tradiţii de gândire consacrate ori a unui autor sau altul. Şcoala nu a fost niciodată 
simplu epigon. Ţinta ei a fost lămurirea asupra vieţii trăite de oameni. Şcoala de la Frankfurt a argumentat 
constant convingerea că umanitatea a intrat într-o situaţie istorică nouă, ce reclamă o filosofie nouă. 


Devreme, Şcoala de la Frankfurt a fost luată la ţintă de autorităţile naziste care preluau puterea în Germania. 
Constrânsă la emigrație, ea a poposit pentru scurt timp în Elveţia, după aceea la Paris şi Londra, unde a făcut 
repede discipoli, pentru a se stabili apoi în SUA, unde audiența ei a devenit şi mai largă. Unii dintre membrii ei 
au devenit profesori în universităţi americane sau funcţionari în administraţie, câţiva au lucrat în serviciile 
secrete ale SUA alocate analizei situaţiei din Europa. Spre sfârşitul celui de Al Doilea Război Mondial, Max 
Horkheimer a lucrat la întocmirea raportului privind viaţa intelectuală din Germania în timpul lui Hitler, care 
avea să fie pus în aplicare ca bază în politica denazificării. 


De la apariţia ei, Şcoala de la Frankfurt a avut soarta înnoitorilor. Membrilor ei nu le putea fi contestată înalta 
calificare şi nimeni nu a contestat-o. Dar se ataca, adesea fără examinare precisă şi deformându-se ceea ce 
spuneau. 


Atacurile la adresa Şcolii de la Frankfurt au venit de la început şi fiindcă marea parte a membrilor ei din prima 
generaţie erau evrei — majoritatea din familii prospere ale Germaniei de după emanciparea evreilor în statul 
german. Toţi erau împinşi însă la solidarizare, odată cu atacurile antisemite declanşate de Hitler. 


Toţi membrii Şcolii de la Frankfurt erau integrați culturii germane şi s-au înţeles drept germani. Niciunul nu a 
denunţat vreodată ascendenta sa în cultura germană. Precum în alte cazuri din epocă, nazismul i-a constrâns 


să-şi asume că sunt de fapt evrei. 


În anii treizeci, germanilor de provenienţă evreiască le era tot mai limpede că societatea germană îi 
marginalizează şi îi persecută. Astfel că exponenţii Şcolii de la Frankfurt au fost deosebit de sensibili la 
condiţia proletarului în societatea modernă. 


În timp, tot mai mulţi intelectuali cu origini neevreieşti — Habermas este doar cel mai celebru — au aderat la 
analizele şi vederile şcolii, încât ea a devenit un bun al culturii universale. Şcoala de la Frankfurt a elaborat o 


ascensiune a Americii. 


De la formarea ei, în anii treizeci, şcoala a înregistrat mii şi mii de aderenti, din diferite naţiuni şi comunităţi 
etnice. Ca urmare, oarecum inevitabil, au apărut diferențieri, încât, dincolo de un mănunchi de opţiuni 
fundamentale, nu poţi atribui şcolii în întregime ceea ce a susţinut cineva aflat, totuşi, undeva la marginea ei. 
Cum se petrec azi lucrurile, când unii nu au citit vreo carte a lui Horkheimer, Pollock, Adorno, Benjamin, 
Marcuse, Habermas, Honneth, dar vorbesc dezinvolt despre Şcoala de la Frankfurt! Evident, în joc nu-i doar 
eroarea pars pro toto, ci şi meteahna vorbirii fără citit, de care s-a umplut viaţa de azi. 


Una dintre sursele de confuzii este şi felul nou de înţelegere şi practicare a filosofării adus de Şcoala de la 
Frankfurt. În filosofia secolului al XX-lea, felurile caracteristice de filosofare au fost: „diamatul” şi „histomatul”, 
care au aplicat scheme de interpretare preluate dogmatic din Marx şi Engels; filosofarea asupra semnificației 
acţionale a cunoştinţelor, iniţiată de Charles S. Peirce; filosofarea asupra sensului cunoştinţelor, iniţiată de 
Edmund Husserl; filosofarea asupra prealabilului existenţial al cunoaşterii creată de Martin Heidegger; 
neoromantismul critic al lui Oswald Spengler; filosofarea ce reafirmă neotomismul pe fond existenţial şi 
eclesial a lui Romano Guardini; filosofarea asupra cunoaşterii pozitive, experimentale, iniţiată de Moritz 
Schlick şi reprezentată de Rudolf Carnap; filosofarea asupra condiţiilor de validare a teoriilor ştiinţifice, lansată 
de Karl Popper. 


Şcoala de la Frankfurt se inserează în acest şir cu relansarea la un nivel nou, sincronizat, a trei teme: tema 
criticii cunoaşterii, tema libertăţii şi tema reificării. Particularitatea concepţiei şcolii a fost examinarea 
factualităţii istorice a valorii libertate a persoanei din perspectiva hegeliană a totalităţii. Odată cu Școala de la 


Frankfurt filosofarea nu a mai rămas exerciţiu reflexiv în sine, ci a intrat în materia dificilă a realităţii”. 


Volumul Școala de la Frankfurt în fața istoriei examinează concepţia celor trei generaţii ce reprezintă Școala 
de la Frankfurt și pune cititorul, prin comentariul a 45 de cărţi de rezonanţă universală ale reprezentanţilor 
școlii, în situația de a le cunoaște nemijlocit conţinutul. Totodată, se evocă impactul școlii asupra analizelor de 
azi ale societății și asupra reformelor democratice — analize ce l-au avut în față pe Vaclav Havel. Volumul se 
încheie cu expunerea liniilor majore ale filosofiei lui Andrei Marga, „pragmatismul reflexiv”. 

